
Comisia pentru muncă şi protecţie socială										Nr. 325/30.09.1997








R A P O R T


asupra proiectului de Lege privind aprobarea Ordonanţei Guvernului nr. 22/1997


privind unele măsuri de protecţie ce se acordă personalului din industria minieră 


şi din activităţile de prospecţiuni şi explorări geologice








	În urma examinării proiectului de Lege privind aprobarea Ordonanţei Guvernului nr. 22/1997 privind unele măsuri de protecţie ce se acordă personalului din industria minieră şi din activităţile de prospecţiuni şi explorări geologice, în şedinţa din 24 septembrie 1997, propunem ca acesta să fie supus spre dezbatere şi adoptare cu următoarele amendamente:


	


Nr. crt.�
Articolul


(textul iniţial)�
Amendamentul propus


(autorul)�
Motivare�
�



1.�



Articol unic. - Se aprobă Ordonanţa Guvernului nr. 22 din 19 august 1997 privind unele măsuri de protecţie ce se acordă personalului din industria minieră şi din activităţile de prospecţiuni şi explorări geologice, adoptată în temeiul art.1 lit.j din Legea nr. 134/1997 pentru abilitarea Guvernului de a emite ordonanţe şi publicată în Monitorul Oficial, Partea I, nr. 200 din 20 august 1997.�



Se propune completarea textului la final cu sintagma “care se modifică şi se completează după cum urmează”


�



Având în vedere modificările Ordonanţei propuse în Raport.�
�
2.�
Art.4. - (din Ordonanţă)


(1) Persoanele ale căror contracte individuale de muncă au fost desfăcute ca urmare a concedierilor colective primesc în condiţiile legii şi drepturile stabilite de Legea nr.1/1991 privind protecţia socială a şomerilor şi reintegrarea lor profesională, republicată, modificată şi completată prin Legea nr.65/1997 şi prin Ordonanţa de urgenţă nr.9/1997.


(2) Sumele aferente plăţilor compensatorii nu constituie sursă de venituri în sensul prevederilor art.6 alin.(1) lit.b) din Legea nr.1/1991, republicată.


�
Se propune înscrierea ca pct.1 în legea de aprobare, a unui text cu următorul cuprins:


“1. Articolul 4 se modifică şi va avea următorul cuprins: 


  “Art.4. - (1) Persoanele ale căror contracte individuale de muncă au fost desfăcute ca urmare a concedierilor colective primesc, în condiţiile legii, şi drepturile stabilite de Legea nr.1/1991 privind protecţia socială a şomerilor şi reintegrarea lor profesională, republicată, cu modificările şi completările ulterioare.”


 (2) Sumele aferente plăţilor compensatorii nu constituie sursă de venituri în sensul prevederilor art.6 alin.(1) lit.b) din Legea nr.1/1991, republicată, cu modificările şi completările ulterioare.”�
Pentru respectarea normelor de tehnică legislativă.�
�



3.�



Art.6. - (4) Sumele de bani aferente plăţilor compensatorii se suportă în conformitate cu prevederile art.26 din Ordonanţa de urgenţă nr.9/1997, din fondul pentru plata ajutorului de şomaj constituit în baza Legii nr.1/1991, republicată, în limita sumelor prevăzute în legea bugetului asigurărilor sociale cu această destinaţie.


�



Se propune înscrierea ca pct.2, a unui text cu următorul cuprins:


“2. Alineatul 4 al articolului 6 se modifică şi va avea următorul cuprins:


   “Art.6. - (4) Sumele de bani aferente plăţilor compensatorii se suportă, în conformitate cu prevederile art.26 din Ordonanţa de urgenţă nr.9/1997, din fondul pentru ajutorului de şomaj constituit în baza Legii nr.1/1991, republicată, cu modificările şi completările ulterioare, în limita sumelor prevăzute în legea bugetului asigurărilor sociale de stat cu această destinaţie.”�



Pentru respectarea normelor de tehnică legislativă şi pentru concordanţă cu titlul legii bugetului asigurărilor sociale de stat.�
�



4.�



Art.7. - (2) Lista persoanelor beneficiare de plăţi compensatorii, potrivit prezentei ordonanţe, se completează conform Anexei nr. 2.a din Normele de aplicare a prevederilor Ordonanţei de urgenţă nr.9/1997, aprobate prin Hotărârea Guvernului nr. 203/1997.


�



Se propune introducerea ca pct.3 a unui text cu următorul cuprins:


“3. La alineatul 2 al articolului 7 se înlocuieşte sintagma “se completează” cu sintagma “se întocmeşte”�



Pentru o mai corectă formulare.�
�






În cursul dezbaterii în comisie, următoarele amendamente nu au fost acceptate:








Nr. crt.�
Articolul


(textul iniţial)�
Amendamentul propus


(autorul)�
Motivare�
�



1.�



Titlul legii:


Lege privind aprobarea Ordonanţei Guvernului nr. 22/1997 privind unele măsuri de protecţie ce se acordă personalului din industria minieră şi din activităţile de prospecţiuni şi explorări geologice


�



Dl deputat Dumitru Buzatu propune introducerea după cuvântul “Ordonanţă” a sintagmei “de urgenţă”.�



Argumente pentru susţinere:


Pentru că reglementările din cuprinsul ordonanţei ţin de domeniul legilor organice, care nu pot fi modificate prin ordonanţe simple, ci numai prin ordonanţe de urgenţă.


Argumente pentru respingere:


Întrucât s-a considerat că este vorba despre o lege ordinară. �
�



2.�



Art.1. - (2) De aceleaşi drepturi beneficiază şi persoanele cărora li se desface contractul individual de muncă la cererea acestora. �



Dl deputat George Şerban propune reformularea textului după cum urmează: 


“Art.1. - (2) De aceleaşi drepturi beneficiază şi persoanele prevăzute la alin.(1) cărora li se desface contractul individual de muncă la cererea acestora.”


�



Argumente pentru susţinere:


Restrângerea sferei de aplicare la categoria de personal la care se referă alin. (1).


Argumente pentru respingere:


Întrucât nu este necesară această limitare.�
�



3.�



Art.2. - (3) Suma totală de bani, acordată cu titlu de plată compensatorie se stabileşte pentru fiecare persoană căreia i s-a desfăcut contractul individual de muncă în condiţiile prezentei ordonanţe, cu o vechime în muncă de minimum 6 luni în regiile autonome şi societăţile comerciale care fac disponibilizări de personal, diferenţiat după cum urmează:


a) 12 salarii, stabilite potrivit alin. (1), pentru salariaţii cu o vechime în muncă mai mică de 5 ani;


b) 15 salarii, stabilite potrivit alin. (1), pentru salariaţii cu o vechime în muncă între 5 şi 15 ani;


c) 20 salarii, stabilite potrivit alin. (1), pentru salariaţii cu o vechime în muncă mai mare de 15 ani. �



Dl deputat Dumitru Buzatu propune reformularea textului după cum urmează:


 “Art.2. - (3) Suma totală de bani, acordată cu titlu de plată compensatorie se stabileşte pentru fiecare persoană căreia i s-a desfăcut contractul individual de muncă în condiţiile prezentei ordonanţe, cu o vechime în muncă de minimum 6 luni în regiile autonome şi societăţile comerciale care fac disponibilizări de personal, după cum urmează: 20 de salarii calculate potrivit alin.(1).”�



Argumente pentru susţinere:


Pentru că toţi beneficarii au aceeaşi condiţie, egală, de şomeri.


Argumente pentru respingere:


Întrucât s-a considerat că este necesară diferenţierea cuantumului compensaţiilor acordate în funcţie de vechimea în muncă.�
�



4.�



Art.6. - (4) Sumele de bani aferente plăţilor compensatorii se suportă în conformitate cu prevederile art.26 din Ordonanţa de urgenţă nr.9/1997, din fondul pentru plata ajutorului de şomaj constituit în baza Legii nr.1/1991, republicată, în limita sumelor prevăzute în legea bugetului asigurărilor sociale cu această destinaţie.


�



Dl deputat George Şerban propune reformularea textului după cum urmează:


“Art.6. - (4) Sumele de bani aferente plăţilor compensatorii se suportă în conformitate cu prevederile art.26 din Ordonanţa de urgenţă nr. 9/1997 şi a prezentei ordonanţe, din fondul pentru plata ajutorului de şomaj constituit în baza Legii nr.1/1991, republicată, în limita sumelor prevăzute în legea bugetului asigurărilor sociale cu această destinaţie.”�



Argumente pentru susţinere:


Întrucât art.26 din Ordonanţa de urgenţă nr.9/1997 nu acoperă ipoteza cuprinsă în art.1 alin. (2) din prezenta ordonanţă - desfacerea contractelor individuale de muncă la cerere.


Argumente pentru respingere:


S-a considerat că  nu este necesară această precizare.�
�



5.�



__�



Dl deputat Ion Giurăscu propune respingerea proiectului de lege.


�



Argumente pentru susţinere:


Neconstituţionalitatea ordonanţei care modifică o ordonanţă de urgenţă din cadrul legilor organice.


Argumente pentru respingere:


Întrucât comisia a hotărât cu majoritate de voturi că este vorba de o lege ordinară.�
�









			  PREŞEDINTE,									SECRETAR,





		VALENTIN ADRIAN ILIESCU							      TEODOR STANCA

